
           Školský vzdelávací program pre predprimárne vzdelávanie v materskej škole

ÚVOD 
1 Ciele výchovy a vzdelávanie v materskej škole

Vymedzenie poslania a cieľov Materská škola Lienka v Želiezovciach (so sídlom na ul. Ľ. Štúra 15, Želiezovce) vychádza z jej špecifického zamerania ako štátnej školy zapojenej do programu Zelená škola. 
Poslanie Materskej školy Lienka

Poslaním Materskej školy Lienka v Želiezovciach je poskytovať predprimárne vzdelávanie, ktoré rozvíja osobnú spokojnosť, telesný rozvoj a individuálne danosti detí. Ako certifikovaná škola programu Zelená škola kladie dôraz na formovanie environmentálneho vedomia, budovanie vzťahu k prírode, samostatnosť detí a vštepovanie základných ľudských hodnôt. Škola vytvára inkluzívne a podnetné prostredie, ktoré prepája výchovno-vzdelávací proces s praktickými ekologickými aktivitami a regionálnym životom v meste Želiezovce. 

Hlavné ciele výchovy a vzdelávania
· Environmentálny rozvoj a udržateľnosť: Zapájať deti do praktického triedenia odpadu, šetrenia energiami a starostlivosti o zeleň v rámci areálu školy v zmysle metodiky programu Zelená škola. 

· Celostný rozvoj osobnosti: Podporovať telesný rozvoj, osobnú spokojnosť, psychickú pohodu a rozvoj reči dieťaťa prostredníctvom aktivít v piatich profilových triedach (Včielky, Žabky, Motýliky, Lienky, ). 

· Sociálno-emocionálna zrelosť: Vštepovať deťom základné morálne a ľudské hodnoty, viesť ich k vzájomnému rešpektu, pomoci, samostatnosti a zodpovednosti za vlastné konanie. 

· Príprava na úspešný vstup do ZŠ: Rozvíjať predčitateľskú, matematickú a digitálnu gramotnosť starších detí s dôrazom na celodennú cielenú prípravu predškolákov.

· Komunitná spolupráca: Aktívne prepájať život materskej školy s rodinou a Mestom Želiezovce prostredníctvom mimoškolských činností, prezentácií a projektov pre verejnosť. 
Všeobecnými cieľmi výchovy a vzdelávania v materskej škole sú: 

· zlepšovať sociálnu aktivitu dieťaťa a napĺňať potrebu sociálneho kontaktu s rovesníkmi i s dospelými, 

· uľahčiť dieťaťu plynulú adaptáciu na zmenené – inštitucionálne, školské prostredie, 

· podporiť vzťah dieťaťa k poznávaniu a učeniu, 

· podporovať rozvoj individuálnych spôsobilostí dieťaťa, 

· sprostredkovať základy verejnej kultúry a rozvíjať u dieťaťa dimenzie školskej spôsobilosti, aby sa ľahko adaptovalo na následné primárne vzdelávanie, 

· umožniť dieťaťu napĺňať život a učenie prostredníctvom hry, priamej skúsenosti a aktívneho bádania, 

· uplatňovať a chrániť práva dieťaťa v spolupráci s rodinou, zriaďovateľom a ďalšími partnermi s rešpektovaním potrieb dieťaťa a vytvárania podmienok pre blaho všetkých detí, 

· identifikovať deti so špeciálnymi potrebami a zabezpečiť im všetky podmienky na individuálny rozvoj podľa týchto potrieb, 

· zabezpečiť spravodlivú dostupnosť a rovnosť vo výchove a vzdelávaní, ako aj dostupnosť poradenských a ďalších služieb pre všetky deti, 

· získavať dôveru rodičov pri realizovaní výchovy a vzdelávania v inštitucionálnom prostredí a pri koordinovanom úsilí o zabezpečovanie blaha a potrieb detí. 

1.2 Ciele zamerané na skvalitnenie pedagogickej úrovne:

· zvyšovať kvalifikovanosť pedagogických zamestnancov;

· zabezpečiť bezproblémový chod celodennej prevádzky materskej školy v štyroch triedach;

· vzdelávanie pedagogických zamestnancov orientovať na uplatňovanie prosociálneho výchovného štýlu, zvyšovať odbornú spôsobilosť na pravidelných školeniach, seminároch a vzdelávaniach podľa ponuky MPC a iných vzdelávacích inštitúcií;
· vo výchovno- vzdelávacej práci využívať moderné informačné technológie a digitálne pomôcky;

· hospitačnú a kontrolnú činnosť využiť na skvalitnenie edukačnej činnosti;

1.3 Ciele zamerané na materiálno-technické a priestorové zabezpečenie
· dosiahnuť postupnú rekonštrukciu budovy materskej školy(oprava strechy, výmena okien, vymaľovanie miestností, výmena podláh...);

· vytvoriť estetické, trvácne, praktické a bezpečné prostredie školského dvora;

· postupne zmodernizovať interiérové zariadenie v triedach;

· doplnenie športového vybavenia;

· postupné dopĺňanie hračiek, didaktických pomôcok, knižných titulov;
· doplniť a dokúpiť ďalšie digitálne hračky a pomôcky;

· vytvoriť v triedach eko kútiky na rozvíjanie a doplnenie vedomostí v oblasti environmentálnej výchovy a dať deťom možnosť experimentovať, objavovať a skúmať;
· doplniť dopravné ihrisko v areáli MŠ;
1.4 Cieľ vo vzťahu k pedagogickým zamestnancom   
Premeniť tradičné encyklopedicko – memorovacie  a direktívno – neživotné postupy vo výchovno – vzdelávacej práci na tvorivé a poznatkovo – hodnotné s dôrazom na aktivitu a slobodu osobnosti dieťaťa. 

· Vytvárať priaznivú socioemocionálnu klímu ako predpoklad pozitívnej stimulácie rozvoja komunikačných schopností. 

· Uplatňovať aktivizujúce metódy a formy práce, posilňovať schopnosť sebahodnotenia a hodnotenia.
· V pedagogickom prístupe klásť dôraz na rešpektovanie dieťaťa ako osobnosti, jeho práv, ale aj rozvíjanie zmyslu pre plnenie požiadaviek, vytváranie základov osobnej zodpovednosti. 

· Pri výchove a vzdelávaní detí s odloženou povinnou školskou dochádzkou uplatňovať rozvíjajúce  programy zamerané najmä na rozvoj oblasti, v ktorej nedosiahli školskú zrelosť. 

· Skvalitňovať spoluprácu s rodičovskou verejnosťou, obcou a inými inštitúciami. 

· Zabezpečovať optimálne možnosti prístupu k deťom rizikovým, deťom s poruchami správania, deťom so špeciálnymi výchovno – vzdelávacími potrebami.  
2 STUPEŇ VZDELANIA
Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. Predprimárne vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného školského zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa na žiadosť rodičov). 

Dokladom o získanom stupni vzdelania je osvedčenie o absolvovaní predprimárneho vzdelávania.
3 PROFIL DIEŤAŤA ABSOLVUJÚCEHO PREDPRIMÁRNE ZVDELÁVANIE
Dieťa je po absolvovaní materskej školy pripravené na vstup do základnej školy. Vzdelávanie v materskej škole smeruje k osvojeniu všeobecného vzdelania a poskytuje základné predpoklady pre všeobecné vzdelávanie na nasledujúcich stupňoch vzdelávania. Predpokladom na vstup do primárneho vzdelávania je dosiahnutie školskej spôsobilosti. 

Dieťa, ktoré absolvuje materskú školu, disponuje štandardnými charakteristikami školskej spôsobilosti. 

Dimenzie školskej spôsobilosti vyjadrujú aj obsahujú základné aspekty kľúčových kompetencií, samozrejme pri zohľadnení špecifík predškolského vzdelávania. 

Zohľadňujúc základný rámec kľúčových kompetencií dieťa v materskej škole získava prvotné základy: 

1. komunikačných kompetencií 

2. matematických kompetencií a kompetencií v oblasti vedy a techniky, 

3. digitálnych kompetencií, 

4. kompetencií učiť sa, riešiť problémy, tvorivo a kriticky myslieť, 

5. sociálnych a personálnych kompetencií, 

6. občianskych kompetencií, 

7. pracovných kompetencií. 

Dieťa po absolvovaní materskej školy nedisponuje rozvinutými kompetenciami v daných oblastiach, no dosahovanie základných cieľov jednotlivých vzdelávacích oblastí tohto programu vytvára predpoklady na ich plné rozvinutie v budúcnosti. 
4 VLASTNÉ ZAMERANIE ŠKOLY
Naša materská škola sa zameriava na prírodovednú gramotnosť, jej význam a dôležitosť pre človeka. Environmentálna výchova poskytuje priestor na vytváranie základov zodpovedného vzťahu dieťaťa k ochrane a tvorbe životného prostredia. Utvára a rozvíja environmentálne cítenie a správanie dieťaťa, ktoré smeruje k trvalo udržateľnému rozvoju a zachovaniu života na Zemi, prispieva k ochrane rastlinnej a živočíšnej ríše i k starostlivosti o okolie. Základným cieľom je rozvíjať osobnosť dieťaťa tak, aby na elementárnej úrovni chápalo a hodnotilo vzťahy medzi človekom a životným prostredím, chápalo potrebu jeho ochrany a získavalo pozitívne postoje k ochrane a tvorbe životného prostredia. 
      Naša materská škola je od roku 2012 nositeľom medzinárodného titulu EKO škola – Zelená škola.
Konkrétne úlohy pre environmentálnu výchovu v Materskej škole Lienka v Želiezovciach rešpektujú metodiku 7 krokov medzinárodného programu Zelená škola.

Úlohy sú prispôsobené vekovým kategóriám predškolákov a využívajú prírodný areál a vybudovaný drevený altánok školy. 

Tieto úlohy sú zapracované priamo do environmentálneho akčného plánu (EAP) nášho Školského vzdelávacieho programu (ŠkVP) podľa prioritných tém programu Zelená škola: 

1. Téma: Zeleň a ochrana prírody 

· Budovanie „hmyzích hotelov“ a kŕmidiel: Deti z tried Lienky a Slniečka spolu s učiteľkami umiestnia v areáli školy vtáčie búdky a hmyzie domčeky. []

· Bylinková špirála a mikro-záhradky: Starostlivosť detí o záhony, zalievanie byliniek

· a spoznávanie rastlín hmatom a čuchom.

· Učenie vonku v altánku: Realizovať minimálne jednu edukačnú aktivitu týždenne (v mesiacoch september, máj, jún) v drevenom eko-altánku zameranú na pozorovanie živej prírody.

2. Téma: Odpad (Znižovanie stopy)

· Eko-hliadky v triedach (Včielky, Žabky, Motýliky): Určenie detských „hliadok“, ktoré kontrolujú správne triedenie papiera a plastu do farebných boxov v triede. 

· Kompostovanie bioodpadu: Zber šupiek z ovocia po desiatej v spolupráci so školskou jedálňou a ich následné vynášanie deťmi do školského kompostéra. 

· Upcyklácia materiálov: Výroba karnevalových masiek (február) alebo darčekov výhradne z odpadového a druhotného materiálu.

3. Téma: Voda / prioritná téma MŠ a Energia

· Kvapko-strážcovia: Zavedenie vizuálnych symbolov (kvapiek vody) pri umývadlách. Deti samostatne kontrolujú zastavenie kohútikov počas umývania zubov.

· Svetelní strážcovia: Určenie zodpovedného dieťaťa, ktoré pri odchode triedy na školský dvor skontroluje a upozorní na zhasnutie svetiel v hernej časti a šatni.

· Zber dažďovej vody: Využívanie sudov na zachytávanie zrážkovej vody v záhrade, ktorou deti následne zalievajú školskú zeleň. 

4. Téma: Lokalita a osveta (Prepojenie so Želiezovcami)

· Ekologický Eko-kódex školy: Vytvorenie výtvarného kódexu (pravidiel) školy s motívom lienky, ktorý bude vystavený na viditeľnom mieste pre rodičov.

· Oslava Svetových dní prírody: Organizovanie tematických miniprojektov priamo v komunitnom živote mesta Želiezovce (napr. Deň Zeme, Deň vody). 

Materská škola má krúžkovú činnosť, ktorá je realizovaná v poobedňajších hodinách, pre 4 – 6 ročné  deti v čase odpočinku.                           

Výtvarný krúžok

Rozvoj elementárnych výtvarných schopností a prebúdzanie trvalého pozitívneho vzťahu k umeniu. Hravou a príťažlivou činnosťou pestovať u detí estetické cítenie a schopnosť vyjadriť sa prostredníctvom výtvarného diela. 
Pohybovo-tanečný krúžok

Pomáha rozvíjať špecifické predpoklady a odkrývať v deťoch citové, estetické, kultúrne a spoločenské hodnoty. Deti si osvojujú zážitky hudobno-estetických hodnôt ľudovej i umeleckej tvorby.

Na základe prirodzenej radosti z pohybu utvárať trvalý pozitívny vzťah k pohybovým aktivitám. Osvojiť si a rozvíjať netypické pohybové schopnosti.
Krúžok anglického jazyka

Umožniť deťom zoznámiť sa so základmi cudzieho jazyka - anglického jazyka. Hravou formou sa učia základné výrazy cudzieho jazyka. Krúžok vedie jazykový lektor.
· Projekt ,,Máme radi knihy“

,, TEN KTO VO SVOJICH DEŤOCH VČAS PREBUDÍ LÁSKU K ČÍTANIU,UĹAHČÍ MU ŽIVOT ´´

Plán spolupráce- Materská škola SNP 9 Želiezovce -Mestská  knižnica Želiezovce

Cieľom spolupráce s detským oddelením  mestskej  knižnice je  položiť základy hľadania zábavy i poučenia v knihách. Zoznámiť sa s oddelením knižnice a jej poslaním, umožniť deťom i učiteľom zoznámiť sa s autormi detských kníh a ilustrátormi.

Prednosti čítania:



 -podporuje rozvoj  myslenia a reči



-podporuje rozvoj písania a rozprávania



-rozvíja kreativitu a fantáziu



-má vplyv na rozvoj sociálneho cítenia a správania

· Projekt -  Dopravná výchova: ,,LIENKA NA KOLOBEŽKE“
Hlavnou prioritou pri rozvíjaní dopravnej gramotnosti u detí je nielen z teoretickej časti, ale zakomponovať a využiť teóriu aj v praxi, kde si deti oveľa lepšie zapamätajú bezprostredné zážitky, ako slovný komentár o konkrétnej udalosti. Dôležité je deti motivovať k bezpečnému správaniu sa na cestách a pripravovať ich na čoraz väčšiu samostatnosť. A práve preto sme v areáli našej materskej školy vybudovali dopravné ihrisko, ktoré spĺňa bezpečnostné a náučné požiadavky určené pre deti predškolského veku. V areáli MŠ je ihrisko pre deti ľahko dostupné a kedykoľvek využívané.

CIELE PROJEKTU:
1. Vytvoriť vhodné podmienky pre deti a cyklistov s cieľom podporovať zdravý rast, ochranu ovzdušia a na základe prirodzenej radosti z pohybu, utvárať a podporovať trvalo pozitívny vzťah k svojmu zdraviu k zdravému životnému štýlu a to pravidelným bicyklovaním a kolobežkovaním.

2. Naučiť deti poznávať základné dopravné značky a ich význam, upozorňovať na dôležitosť používania bezpečnostných a reflexných doplnkov.
3. Správnou motiváciou a aktivitami viesť deti k osvojeniu základov vhodného správania sa na cestách a chodníkoch.
4. V  konkrétnej dopravnej situácii učiť deti správne reagovať a v prípade menších odrenín využiť znalosti „Malého zdravotníka“.

5. Snažiť sa o pokles dopravných nehôd zapríčinených deťmi. 
5  UČEBNÉ OSNOVY
September je zameraný na adaptáciu detí, spoznávanie nového prostredia, rovesníkov a pravidiel správania.
_________________________________________________________________
1. týždeň: Moja materská škola (Adaptačný týždeň) /1.9-4.9./
· Cieľ: Uľahčiť prechod z rodiny do MŠ a orientovať sa v novom prostredí.

· Vzdelávacie oblasti: 1.Týždeň

2. týždeň: Moji noví kamaráti a pravidlá /7.9.-11.9./
· Cieľ: Nadviazať kontakty s rovesníkmi a prijať pravidlá spoločného žitia.

· Vzdelávacie oblasti: 1. Týždeň

3. týždeň: Moje telo a zdravie /14.9.-18.9./
· Cieľ: Identifikovať základné časti ľudského tela a podporovať zdravé návyky.

· Vzdelávacie oblasti: 2. Týždeň 

4. týždeň: Farebná jeseň v záhrade /21.9.-25.9./
· Cieľ: Pozorovať prvé zmeny v prírode a spoznávať jesenné plody.

· Vzdelávacie oblasti: 2. Týždeň
Október a november nadväzujú na septembrovú adaptáciu. Zameriavajú sa na hlbšie spoznávanie prírody, zmien počasia, rodiny, profesií a prípravy na zimu.

___________________________________________________________________
Október: Premeny prírody a plody jesene

1. týždeň: Jeseň v lese a lesné zvieratá /28.9.-2.10./
· Cieľ: Poznať vybrané voľne žijúce zvieratá a ich prípravu na zimu.
· Vzdelávacie oblasti: 1. Týždeň. 

2. týždeň: Čo robí vietor a šarkany /5.10.-9.10/
· Cieľ: Pozorovať prejavy jesenného počasia a experimentovať so živlami.
· Vzdelávacie oblasti: 1. Týždeň

3. týždeň: Moja rodina a moji starí rodičia /12.10.-16.10/
· Cieľ: Upevňovať úctu k starším a identifikovať členov rodiny.
· Vzdelávacie oblasti: 2. Týždeň

4. týždeň: Výživa a vitamíny (Zdravý chrbátik) /19.10.-23.10./
· Cieľ: Rozlišovať zdravé a nezdravé potraviny pre ľudské telo.
· Vzdelávacie oblasti: 2. Týždeň

5. týždeň: Ako cestujeme /dopravné prostriedky) /26.10-30.10 /

· Cieľ: Poznať rôzne druhy dopravných prostriedkov a význam dopravy.
· Vzdelávacie oblasti: 1. Týždeň
NOVEMBER: Príprava na zimu a svet okolo nás 
1. týždeň: Keď padá lístie (Počasie a oblečenie) /2.11.-6.11./
· Cieľ: Prispôsobiť oblečenie zmenám počasia a poznať znaky neskorej jesene.
· Vzdelávacie oblasti: 1. Týždeň. 

2. týždeň: Čím budem? (Profesia a práca dospelých) /9.11.-13.11./
· Cieľ: Poznať základné profesie, ich náplň a pracovné nástroje.
· Vzdelávacie oblasti: 2. Týždeň
3. týždeň: Predmety okolo nás a ich vlastnosti /16.11.-20.11./
· Cieľ: Skúmať materiály a ich základné vlastnosti.
· Vzdelávacie oblasti: 2. Týždeň
4. týždeň: Vtáčiky v zime (Zvieratká spia) /23.11.-27.11./
· Cieľ: Prejavovať empatiu k živej prírode a starať sa o zimujúce vtáctvo.
· Vzdelávacie oblasti: 1. Týždeň
December a január sa zameriavajú na predvianočné tradície, zimné športy, charakteristické znaky zimy a prejavovanie empatie.

___________________________________________________________________________

DECEMBER: Čaro Vianoc a zimné tradície

1. týždeň: Tešíme sa na Mikuláša /30.11.-4.12./
· Cieľ: Rozvíjať schopnosť obdarovať druhých a prežívať radosť z očakávania.
· Vzdelávacie oblasti: 1. Týždeň
2. týždeň: Vianočné zvyky a pečenie /7.12.-11.12./
· Cieľ: Spoznávať regionálne a rodinné tradície spojené s Vianocami.
· Vzdelávacie oblasti: 2. Týždeň
3. týždeň: Vianočná besiedka a stromček /14.12.-18.12./
· Cieľ: Spolupracovať v kolektíve pri príprave oslavy a zdobení.
· Vzdelávacie oblasti: 2. Týždeň

4. týždeň: Časové vzťahy /21.12.-22.12./
· Cieľ: Pochopiť striedanie časových cyklov.

· Vzdelávacie oblasti: 1. Týždeň
JANUÁR: Zimné kráľovstvo a zdravie

1. týždeň: Časové vzťahy /7.1.-8.1.2027/
· Cieľ: Pochopiť striedanie časových cyklov a poznať trojkráľovú tradíciu.
· Vzdelávacie oblasti: 1. Týždeň
2. týždeň: Pani Zima a snehové kráľovstvo /11.1.-15.1/
· Cieľ: Skúmať fyzikálne vlastnosti snehu a ľadu prostrediu blízkym experimentovaním.
· Vzdelávacie oblasti: 2. Týždeň

3. týždeň: Zimné športy a hry na snehu /18.1.-22.1./
· Cieľ: Rozvíjať pohybové schopnosti pri zimných aktivitách a dbať na bezpečnosť.
· Vzdelávacie oblasti: 2. Týždeň

4. týždeň: Starostlivosť o zdravie v zime /25.1.-29.1./
· Cieľ: Uvedomiť si dôležitosť prevencie pred ochorením v chladnom období.
· Vzdelávacie oblasti: 1. Týždeň
Február a marec sa zameriavajú na fašiangové tradície, spoznávanie neživej prírody, vesmíru, oslavu kníh a príchod prvej jarnej únavy i prebúdzania prírody.
_____________________________________________________________________

FEBRUÁR: Fašiangy a tajomstvá sveta

1. týždeň: Fašiangy, Turíce, karneval v MŠ /1.2.-5.2./
· Cieľ: Udržiavať ľudové tradície a rozvíjať kreativitu pri príprave masiek.

· Vzdelávacie oblasti: 1. Týždeň

2. týždeň: Neživá príroda a vesmír (Planéty a hviezdy) /8.2.-12.2./
· Cieľ: Získať elementárne predstavy o Zemi, Slnku a hviezdach.
· Vzdelávacie oblasti: 2. Týždeň

3. týždeň: Z rozprávky do rozprávky /15.2.-19.2./
· Cieľ: Rozlišovať dobro a zlo v príbehoch a rozvíjať predčitateľskú gramotnosť.
· Vzdelávacie oblasti: 2. Týždeň

4. týždeň: Geometrické tvary a svet farieb /22.2.-26.2./
· Cieľ: Bezpečne identifikovať základné tvary a miešať farby.
· Vzdelávacie oblasti: 1. Týždeň

MAREC: Mesiac knihy a prebúdzanie jari

1. týždeň: Kniha je môj kamarát (V knižnici) /1.3.-5.3./
· Cieľ: Utvárať kladný vzťah ku knihám a chápať ich význam pre človeka.

· Vzdelávacie oblasti: 1. Týždeň

2. týždeň: Jar klope na dvere (Prvé jarné kvety) /8.3.-12.3./
· Cieľ: Identifikovať prvé znaky jari a chrániť prebúdzajúcu sa prírodu.
· Vzdelávacie oblasti: 2. Týždeň3. týždeň: Veľká noc a jarné tradície /15.3.-19.3./
· Cieľ: Poznať tradície a zvyky spojené s príchodom jari a Veľkou nocou.
· Vzdelávacie oblasti: 2. Týždeň
4. týždeň: Kolobeh vody v prírode /22.3.-26.3/ Deň vody 22.3.
· Cieľ: Pochopiť význam vody pre život na Zemi a jej premeny.
· Vzdelávacie oblasti: 1. Týždeň
Apríl, máj, jún sú zamerané na ochranu našej planéty, oslavu rodiny, spoznávanie exotických zvierat, bezpečnosť na ceste a lúčenie sa s materskou školou.
____________________________________________________________
APRÍL: Prebudená jar a naša Zem

1. týždeň: Domáce zvieratá a ich mláďatá /29.3.-2.4./
· Cieľ: Pomenovať úžitkové zvieratá, ich rodiny a úžitok pre ľudí.

· Vzdelávacie oblasti: 1. Týždeň
2. týždeň: Doprava a bezpečnosť na ceste /5.4.-9.4./
· Cieľ: Poznať základné pravidlá cestnej premávky pre chodcov a cyklistov.
· Vzdelávacie oblasti: 2. Týždeň
3. týždeň: Život v rybníku a pri vode /12.4.-16.4./
· Cieľ: Pozorovať vodné ekosystémy a ich typických obyvateľov.
· Vzdelávacie oblasti: 2. Týždeň

4. týždeň: Chránime našu planétu (Deň Zeme) /19.4.-23.4./
· Cieľ: Rozvíjať environmentálne správanie a uvedomiť si dôležitosť separovania odpadu.
· Vzdelávacie oblasti: 1. Týždeň

5. týždeň: Malý zdravotník /26.4.-30.4./
· Cieľ: Identifikovať zdravie ohrozujúce situácie

· Vzdelávacie oblasti: 1. Týždeň

MÁJ: Láska v rodine a rozkvitnutá príroda

1. týždeň: Moja mamička má sviatok (Deň matiek) /3.5.-7.5./
· Cieľ: Prejaviť lásku, úctu a vďačnosť rodičom prostredníctvom vlastnej tvorby.
· Vzdelávacie oblasti: 2. Týždeň

2. týždeň: Naša záhrada a jej tajomstvá /10.5.-14.5./
· Cieľ: Rozpozná rôzne druhy ovocia a zeleniny.

· Vzdelávacie oblasti: 2. Týždeň

3. týždeň: Kde bývam, moje mesto - moja dedina, moja vlasť /17.5.-21.5./
· Cieľ: Orientovať sa v mieste svojho bydliska a poznať významné budovy.
· Cieľ: Rozvíjať národné povedomie prostredníctvom štátnych symbolov a hlavného mesta.

· Vzdelávacie oblasti: 1. Týždeň

4. týždeň: Lúka a jej hmyzí kamaráti /24.5.-28.5./

· Cieľ: Identifikovať rôznorodosť rastlinnej a živočíšnej ríše
· Vzdelávacie oblasti: 1. Týždeň

JÚN: Letné dobrodružstvá a lúčenie sa

1. týždeň: Sviatok všetkých detí (MDD) /31.5.-4.6./
· Cieľ: Prežívať radosť zo spoločných aktivít a spoznávať život detí vo svete.
· Vzdelávacie oblasti: 2. Týždeň

2. týždeň: Exotické zvieratá (Ideme do ZOO) /7.6.-11.6./
· Cieľ: Poznať voľne žijúce cudzokrajné zvieratá a ich charakteristické znaky.
· Vzdelávacie oblasti: 2. Týždeň
3. týždeň: Leto prichádza (Pozor na slnko) /14.6.-18.6./
· Cieľ: Poznať znaky ročného obdobia leto a chrániť sa pred úpalom.
· Vzdelávacie oblasti: 1. Týždeň

4. týždeň: Dovidenia, škôlka! (Rozlúčka s predškolákmi) /21.6.-30.6./
· Cieľ: Zhodnotiť celoročné úsilie, rozlúčiť sa s kamarátmi a pripraviť sa na školu.
· Vzdelávacie oblasti: 1. Týždeň

7  VYUČOVACÍ JAZYK
V materskej škole sa uskutočňuje predprimárne vzdelávanie v slovenskom jazyku. Prichádzajú k nám deti z dvojjazyčného prostredia, preto kladieme veľký dôraz na jazykovú výchovu, na ovládanie spisovnej slovenčiny už od prvého dňa pobytu dieťaťa v MŠ.

8  SPOSOB A PODMIENKY UKONČENIA VÝCHOVY A VZDELÁVANIA A VYDÁVANIE DOKLADU O ZÍSKANOM VZDELANÍ 

Predškolské vzdelávanie ukončuje dieťa spravidla v školskom roku, v ktorom do 31. augusta  dovŕši šiesty rok veku a dosiahne školskú zrelosť.

V závere predprimárneho vzdelávania dieťa predškolského veku získa elementárne základy kľúčových kompetencií. Našim cieľom je, aby dieťa dosiahlo optimálnu emocionálnu, sociálnu a kognitívnu úroveň ako základ pripravenosti na školské vzdelávanie a na život v spoločnosti. Osvedčenie o absolvovaní predprimárneho vzdelávania v zmysle zákona č. 245/2008 Z.z. sa odovzdáva na slávnostnej  rozlúčke predškolákov MŠ k 30.6. v danom školskom roku.

Doklad – osvedčenie o absolvovaní predprimárneho vzdelávania získa dieťa po ukončení dochádzky do MŠ (v školskom roku, v ktorom do 31. augusta dovŕši šiesty rok veku).

9  PERSONÁLNE ZABEZPEČENIE
Personálne zabezpečenie (Pedagogický kolektív)

Výchovno-vzdelávaciu činnosť zabezpečuje 9 kvalifikovaných učiteliek, ktoré spĺňajú odbornú a pedagogickú spôsobilosť v zmysle platnej legislatívy SR  a 1 pedagogická asistentka. 
· Vedenie materskej školy:
· Riaditeľka MŠ: Bc. Ildikó Kállaiová
· Zástupkyňa riaditeľky: Mgr. Drahomíra Nererová 

· Pedagogickí zamestnanci: 7 kvalifikovaných učiteliek –

Mgr. Barbara Groszová, 
Mgr. Gabriela Lacková, 
Hedviga Szabóová

Renata Jablonická

Kristína Vavrová

Katrina Kalitová

Pedagogický asistent Katarína Konopková

 a certifikovaní koordinátori environmentálnej výchovy pre program Zelená škola – Mgr. Drahomíra Nererová, Kristína Vavrová, Katrina Kalitová
 Prevádzkoví zamestnanci 

Plynulý chod, bezpečnosť, hygienu a stravovanie v objekte materskej školy zabezpečuje 7 prevádzkových zamestnancov. [1]

· Školská jedáleň: Kuchárky a vedúca školskej jedálne zabezpečujúce zdravú a vyváženú stravu (s dôrazom na environmentálne aspekty a minimalizáciu bioodpadu).

· Údržba a hygiena: Upratovačky a školník starajúci sa o čistotu interiéru a údržbu areálu záhrady.

 Profesijný rozvoj a kompetencie zamestnancov

· Inovatívne vzdelávanie: Pedagógovia sa pravidelne zúčastňujú na programoch kontinuálneho vzdelávania so zameraním na inklúziu, predčitateľskú gramotnosť a moderné digitálne technológie.

· Environmentálna špecializácia: Učiteľky absolvujú špeciálne kurzy a workshopy zastrešené organizáciou Živica (koordinátor programu Zelená škola), vďaka čomu úspešne implementujú ekologické prvky priamo do dennej edukácie. 
Prevádzkoví zamestnanci (Nepedagogický kolektív)

Plynulý chod, bezpečnosť, hygienu a stravovanie v objekte materskej školy zabezpečuje 6 prevádzkových zamestnancov. 

· Školská jedáleň: Kuchárky a vedúca školskej jedálne zabezpečujúce zdravú a vyváženú stravu (s dôrazom na environmentálne aspekty a minimalizáciu bioodpadu).

· Údržba a hygiena: Upratovačky a školník starajúci sa o čistotu interiéru a údržbu areálu záhrady.

Profesijný rozvoj a kompetencie zamestnancov

· Inovatívne vzdelávanie: Pedagógovia sa pravidelne zúčastňujú na programoch kontinuálneho vzdelávania so zameraním na inklúziu, predčitateľskú gramotnosť a moderné digitálne technológie.

· Environmentálna špecializácia: Učiteľky absolvujú špeciálne kurzy a workshopy zastrešené organizáciou Živica (koordinátor programu Zelená škola), vďaka čomu úspešne implementujú ekologické prvky priamo do dennej edukácie. []

10 SYSTÉM PODPORY DETÍ V SÚLADE S PRINCÍPMI INKLUZÍVNEHO VZDELÁVANIA

1. Osobitosti výchovy a vzdelávania detí so zdravotným znevýhodnením a detí s nadaním

1.1 Základné ustanovenia

Materská škola zabezpečuje výchovu a vzdelávanie detí v súlade s princípmi inkluzívneho vzdelávania a platnou legislatívou.

Riaditeľ materskej školy zodpovedá za vytváranie personálnych, materiálnych a organizačných podmienok na realizáciu inkluzívneho vzdelávania.

Každé dieťa má právo na rovný prístup ku vzdelávaniu, rešpektovanie jeho individuality a podporu jeho rozvoja.

1.2 Deti so zdravotným znevýhodnením

Pedagogický zamestnanec je povinný uplatňovať individuálny a diferencovaný prístup k deťom so zdravotným znevýhodnením.

Vzdelávacie metódy, formy a obsah sa prispôsobujú individuálnym potrebám dieťaťa.

Riaditeľ školy zabezpečuje spoluprácu s odbornými zamestnancami a poradenskými zariadeniami.

Pedagogický zamestnanec vedie dokumentáciu o pokroku dieťaťa a spolupracuje so zákonnými zástupcami.

1.3 Deti s nadaním

Pedagogický zamestnanec identifikuje nadané deti a podporuje ich rozvoj prostredníctvom diferencovaných úloh.

Škola zabezpečuje podmienky na rozvoj potenciálu detí v oblasti poznávacej, umeleckej alebo pohybovej.

Pedagogický zamestnanec dbá na vyvážený rozvoj osobnosti dieťaťa.

1.4 Spolupráca

Pedagogickí zamestnanci spolupracujú so zákonnými zástupcami a odborníkmi.

Riaditeľ zabezpečuje podmienky na pravidelnú komunikáciu a konzultácie.

1.5 Záverečné ustanovenia

Cieľom inkluzívneho vzdelávania je zabezpečiť rozvoj každého dieťaťa a jeho aktívne začlenenie do kolektívu.

2. Príprava pedagogických zamestnancov na inkluzívne vzdelávanie

2.1 Zodpovednosť riaditeľa

Riaditeľ materskej školy zabezpečuje systematické vzdelávanie pedagogických zamestnancov v oblasti inklúzie.

Zodpovedá za plán profesijného rozvoja pedagogických zamestnancov.

2.2 Povinnosti pedagogických zamestnancov

Pedagogický zamestnanec je povinný priebežne sa vzdelávať v oblasti inkluzívneho vzdelávania.

Uplatňuje získané poznatky vo výchovno-vzdelávacom procese.

2.3 Formy vzdelávania

Vzdelávanie prebieha formou školení, seminárov, samoštúdia a metodických stretnutí.

Pedagogickí zamestnanci si navzájom vymieňajú skúsenosti a príklady dobrej praxe.

3. Inkluzívne prostredie materskej školy

3.1 Zodpovednosť školy

Materská škola zabezpečuje bezpečné, podnetné a inkluzívne prostredie.

Riaditeľ školy zodpovedá za odstraňovanie bariér vo vzdelávaní.

3.2 Povinnosti pedagogických zamestnancov

Pedagogický zamestnanec vytvára pozitívnu sociálnu klímu a podporuje spoluprácu medzi deťmi.

Vedie deti k rešpektu, tolerancii a empatii.

3.3 Prevencia

Škola zabezpečuje prevenciu diskriminácie, šikanovania a sociálneho vylúčenia.

Pedagogickí zamestnanci sú povinní riešiť vzniknuté situácie bezodkladne.

3.4 Záverečné ustanovenia

Inkluzívne prostredie je základom kvalitného výchovno-vzdelávacieho procesu.

INKLUZÍVNE PROSTREDIE MATERSKEJ ŠKOLY
Materská škola dbá o to, aby v rámci svojich priestorov zabezpečila univerzálny dizajn rešpektujúci potreby detí so špeciálnymi výchovno-vzdelávacími potrebami a zabezpečila tak plnú participáciu detí na živote školy. 
Materská škola zároveň dbá aj o odbúranie všetkých bariér, ktoré by mohli narúšať proces inklúzie vo vzdelávaní. Okrem fyzických bariér ide aj o bariéry informačné a komunikačné.. Prostredie je zabezpečené tak, aby v čo najväčšej miere spájalo všetky deti. 
Uvedené princípy a kritériá inkluzívneho vzdelávania sa konkretizujú v školských vzdelávacích programoch a v individuálnych vzdelávacích programoch v závislosti od konkrétnej a aktuálnej situácie jednotlivých materských škôl, čo je spojené s pravidelnou modifikáciou a adaptáciou týchto programov podľa reálnych potrieb. 
V špeciálnych triedach pre deti so zdravotným znevýhodnením a v materských školách pre deti so zdravotným znevýhodnením sa deti vzdelávajú podľa vzdelávacích programov pre deti: ( s mentálnym postihnutím, 
( so sluchovým postihnutím, 
( so zrakovým postihnutím, 
( s telesným postihnutím, 
( s narušenou komunikačnou schopnosťou,
 ( s autizmom 
( alebo ďalšími pervazívnymi vývinovými poruchami, choré a zdravotne oslabené, hluchoslepé, s viacnásobným postihnutím.
Dieťa so zdravotným znevýhodnením sa vzdeláva podľa školského vzdelávacieho programu školy. Ak jeho špeciálne výchovno-vzdelávacie potreby neumožňujú, aby sa vzdelávalo podľa školského vzdelávacieho programu, dieťa sa vzdeláva podľa individuálneho vzdelávacieho programu vypracovaného v súlade s odporúčaniami zariadenia poradenstva a prevencie a s informovaným súhlasom zákonného zástupcu dieťaťa. Deťom so zdravotným znevýhodnením a deťom s nadaním sa v súlade s princípmi inkluzívneho vzdelávania a odporúčaniami zariadenia poradenstva a prevencie poskytujú podporné opatrenia. 
Materské školy sú povinné vytvárať inkluzívne prostredie pre všetky deti, vrátane detí cudzincov (28 ods. 8 školského zákona, § 28 od s. 12 školského zákona)
11  MATERIÁLNO – TECHNICKÉ A PRIESTOROVÉ ZABEZPEČENIE
Priestorové podmienky sú vo vzťahu počtu detí, zameraniu, pracovným podmienkam detí a pedagógov dobré. Interiér je vkusne, účelne zariadený. Učiteľky cieľavedome vytvárajú podnetné prostredie na spontánne a zámerné učenie a súčasne inšpirujú deti na aktívnu pomoc pri tvorbe takéhoto prostredia.

Rozmiestnenie nábytku rešpektuje potrebu detí na dostatok priestoru na hry, pohybové a relaxačné cvičenia a odpočinok. Pri umiestnení nábytku rešpektujeme antropometrické požiadavky dieťaťa. Vo vnútornom prostredí triedy je vymedzený priestor na spoločné pohybové aktivity, priestor na hry a pracovné aktivity.

 Materiálne prostredie je základom vnútorného prostredia. Voľne, pre deti viditeľne uložené pomôcky sú súčasťou materiálneho vybavenia. Poskytujú deťom priame, bezprostredné zážitky, dávajú voľný priechod ich iniciatíve a podporujú a rozširujú vnútornú motiváciu. Priestor, v ktorom dieťa žije a udalosti, ktoré naň pôsobia, sú rovnako dôležitými prvkami prostredia.  

K štandardnému a nezastupiteľnému vybaveniu našej MŠ patria hračky. Ich výberu, kvalite a veku primeranosti venujeme zvýšenú pozornosť. Súčasťou materiálno-technického vybavenia materskej školy je detská a odborná literatúra, učebné pomôcky, telovýchovné náradie a náčinie, hudobné nástroje, didaktická a audiovizuálna technika, digitálne hračky, digitálny fotoaparát, atď. Každá trieda má svoju interaktívnu tabuľu, tlačiareň a PC.
Podmienkou kvalitného plnenia školského vzdelávacieho programu je dostatočné vybavenie spotrebným materiálom na výtvarné, pracovné a grafomotorické činnosti. 

Areál MŠ tvorí školský dvor, detské ihrisko s rôznymi drevenými preliezkami, ktoré slúžia na rôzne spoločenské hry a na realizáciu pohybových a relaxačných činností. Ďalej sú to pieskoviská, náučný chodník, skalka, bylinková špirála a dopravné ihrisko.
12 PODMIENKY NA ZAISTENIE BEZPEČNOSTI A OCHRANY ZDRAVIA PRI VÝCHOVE  
Podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, ktorý možno aplikovať na podmienky na zaistenie bezpečnosti a ochrany zdravia pri výchove a vzdelávaní, zriaďovateľ a riaditeľ materskej školy je povinný starať sa o bezpečnosť a ochranu zdravia detí a všetkých dospelých osôb, ktoré sa nachádzajú s jeho vedomím na jeho pracovisku a v jeho priestoroch. Pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb: 

prihliadame na základné fyziologické potreby detí,

· vytvárame podmienky na zdravý vývin detí a na predchádzanie sociálno-patologických javov,

· zaisťujeme bezpečnosť a ochranu zdravia detí,

· vedieme evidenciu registrovaných školských úrazov detí, ku ktorým došlo počas výchovno-vzdelávacej činnosti alebo pri činnostiach organizovaných materskou školou.

Postup pri riešení školských úrazov a nebezpečných udalostí stanovuje Metodické usmernenie č. 4/2009-R k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí. 

Pri ochrane osobných údajov o deťoch, rodičoch, zákonných zástupcoch a zamestnancoch materskej školy sa postupuje podľa platnej legislatívy. 

Problematika zaistenia bezpečnosti a ochrany zdravia pri výchove a vzdelávaní je podrobne rozpracovaná v prevádzkovom a školskom poriadku materskej školy.
13  VNÚTORNÝ SYSTÉM KONTROLY A HODNOTENIA DETÍ
Zameriavame sa na sociálne a zážitkové učenie, na stotožňovanie sa so správaním blízkych osôb a na vytváranie dobrého základu duševného zdravia s utváraním emocionálnej stability. 

Sociálno- emocionálna oblasť:

-     podporiť  sympatie a kamarátske vzťahy k deťom 

· vytvárať  a prehlbovať osvojovanie najjednoduchších pravidiel správania sa detí v skupine

· utvárať  dobré podmienky na rozvíjanie aktivity a samostatného prejavu detí

· prehlbovať citové vzťahy detí k zamestnancom MŠ 

· pozitívne hodnotenie druhých a ich úcta k druhým

-    využitie edukačných aktivít na odstránenie problémov

· poradenskú činnosť zameriavať na ochranu práv dieťaťa

-    ovplyvňovať deti a vytvárať rôzne modelové situácie 

· viesť deti k morálnym pravidlám a spoločenskému správaniu

-     veľký dôraz klásť na sebahodnotenie detí;

14  VNÚTORNÝ SYSTÉM KONTROLY A HODNOTENIA ZAMESTNANCOV
Pedagogické hodnotenie ( hospitácie, kontrola pedagogickej dokumentácie), zameranie:

  - sledovať individuálny prístup k deťom

   - sledovať výber hier vzhľadom k výkonovým štandardom
   - kultúra jazykového prejavu učiteľky

   - plánovanie, príprava učebného procesu, príprava pomôcok

   - preverovanie a hodnotenie detských výkonov
   - výber metód, dodržiavanie didaktických zásad

   - uplatňovanie a využitie nových inovačných foriem práce
   - využívanie vhodných aktivizujúcich metód
   - zohľadnenie diferencovaných schopností detí

   - sledovať utváranie pozitívnych medziľudských vzťahov

   - zvyšovanie sociálnej a emocionálnej inteligencie, posilňovanie individuality

Problematika vnútorného systému kontroly a hodnotenia detí, ako aj problematika vnútorného systému kontroly a hodnotenia zamestnancov školy je podrobne rozpracovaná v ročnom pláne vnútornej kontroly školy.
15 POŽIADAVKY NA KONTINUÁLNE VZDELÁVANIE PEDAGOGICKÝCH A ODBORNÝCH  ZAMESTNANCOV 
· dôkladné preštudovanie Štátneho vzdelávacieho programu IŠVP
· plánovanie podľa ŠkVP  „So slniečkom na potulkách v prírode“
· účasť na vzdelávaní ponúkaných MPC
· vnútorné vzdelávanie pedagogických pracovníkov (Pedagogické porady, Metodické združenie)
· účasť na metodických dňoch a  rôznych prednáškach v oblasti predškolskej výchovy,
· pravidelné absolvovanie aktualizačného vzdelávania,

· účasť na inovačnom vzdelávaní podľa potreby a záujmu
16 STRATÉGIA DIGITÁLNEJ TRANSFORMÁCIE VZDELÁVANIA
6.1 Vízia a ciele školy v oblasti digitalizácie

Škola vníma digitalizáciu ako prirodzenú súčasť moderného vzdelávania a rozvoja detí. Cieľom je vytvárať podmienky pre zmysluplné, bezpečné a veku primerané využívanie digitálnych technológií.

Hlavné ciele:

- rozvíjať digitálnu gramotnosť detí primerane ich veku,

- podporovať logické myslenie, kreativitu a samostatnosť,

- využívať digitálne technológie ako nástroj učenia, nie cieľ,

- pripravovať deti na bezpečný pohyb v digitálnom prostredí,

- podporovať moderné a inovatívne metódy vyučovania.

Digitalizácia je realizovaná tak, aby nenahrádzala tradičné aktivity, ale ich vhodne dopĺňala.

6.2 Infraštruktúra a technické vybavenie

Škola disponuje digitálnymi technológiami a didaktickými pomôckami, ktoré podporujú aktívne učenie detí.

Medzi využívané prostriedky patria najmä:

- interaktívne tabule a interaktívne displeje,

- interaktívna stena,

- digitálne mikroskopy,

- programovateľné pomôcky (Bee-Bot včely),

- rôzne edukačné roboty,

- LED panely,

- Albi knihy s elektronickými perami,

- hovoriace štipce a ďalšie interaktívne pomôcky.

Zariadenia sú pravidelne kontrolované, používané výhradne na vzdelávacie účely a chránené pred poškodením.

6.3 Rozvoj digitálnych kompetencií

Pedagogickí zamestnanci si rozvíjajú digitálne kompetencie prostredníctvom plánu profesijného rozvoja, školení, samoštúdia a zdieľania skúseností.

Deti si rozvíjajú digitálne kompetencie v rámci plánov výchovno-vzdelávacej činnosti. Učia sa základom práce s technológiami, logickému mysleniu, programovaniu a bezpečnému správaniu v digitálnom prostredí.

6.4 Integrácia digitálnych technológií do vyučovania

Digitálne technológie sa využívajú:

- pri práci s interaktívnymi tabuľami a displejmi,

- pri skúmaní pomocou digitálnych mikroskopov,

- pri rozvoji logiky pomocou robotov,

- pri podpore čítania pomocou interaktívnych kníh,

- pri zmyslových aktivitách pomocou interaktívnej steny.

Technológie podporujú aktivitu detí a zážitkové učenie.

6.5 Etika a bezpečnosť

Deti nemanipulujú so zariadeniami bez dozoru pedagóga.

Zariadenia sa používajú výhradne na vzdelávacie účely.

Je zakázané ich poškodzovanie.

Dodržiavajú sa pravidlá správania (netiketa) a ochrany súkromia.

Pedagóg zabezpečuje dohľad a vedie deti k zodpovednému používaniu technológií.

6.6 Záverečné ustanovenia

Tento dokument je súčasťou školského poriadku a je záväzný pre všetkých účastníkov výchovno-vzdelávacieho procesu.

Cieľom je zabezpečiť bezpečné, efektívne a moderné využívanie digitálnych technológií v škole.

